Australian Greens

Ang Australian Greens (), karaniwang tinutukoy bilang the Greens (), ay isang kompederasyon ng mga estado at teritoryong Luntian na mga partidong pampolitka sa Australya. Ayon noong halalang pederal ng 2022, ang mga Luntian ang ikatlong pinakamalaking partidong pampolitika sa Australya ayon sa boto at ikaapat na pinakamalaki ayon sa kinatawang hinalal. Si Adam Bandt ang pinuno ng partido, kasama si Mehreen Faruqi bilang pinunong diputado. Si Larissa Waters ang kasalukuyang humahawak ng gampaning pinuno ng Senado.

Nabuo ang partido noong 1992 bilang isang kompederasyon ng walong partidong pang-estado at pang-teritoryo. Noong mga unang taon, naitaguyod ang partido sa personalidad ng kilalang-kilala politiko sa Tasmania na si Bob Brown, bago pinalawak ang representasyon nito sa kabuuan noong unang bahagi ng ika-21 dantaon. Binabanggit ng partido ang apat na pangunahing pinapahalagaan bilang ideolohiya nito, at ito ang pagpapanatiling pang-ekolohiya, katarungang panlipunan, demokrasyang pang-masa, at kapayapaan at walang karahasan. Mababakas ang pinagmulan ng partido sa maagang kilusang pangkapaligiran sa Australya, ang kontrobersiya sa  Franklin Dam, ang mga pagbabawal sa Luntian (o Green ban), at ang kilusan ng pag-aalis ng sandatang nukleyar. Nagsimula ang partido sa United Tasmania Group (), isa sa unang mga partidong luntian sa mundo.

Kasunod ng halalang pederal ng Australya noong 2022, mayroon ang Mga Luntiang Australiyano ng labing-dalawang senador at apat na kasapi sa mababang kapulungan, at simula noong 2020, mayroon itong higit sa 15,000 kasapi ng partido.

Mga sanggunian

Kategorya:Mga partidong pampolitika sa Australya